|  |  |  |  |  |
| --- | --- | --- | --- | --- |
| **Iestāde:**  Izglītības un zinātnes ministrija kā Eiropas Savienības fondu atbildīgā iestāde | **Dokumenta nosaukums:**  Fiksētās summas maksājuma aprēķina un piemērošanas metodika sistēmisku atbalsta risinājumu izstrādāšanas izglītības kvalitātes un satura elastības nodrošināšanas izmaksu segšanai Eiropas Savienības kohēzijas politikas programmas 2021. – 2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” pirmās projekta iesniegumu atlases kārtas īstenošanai | | | |
| **Sagatavoja:**  Struktūrfondu departaments | **Apstiprināts:**  Struktūrfondu departamenta direktores, atbildīgās iestādes vadītājas I. Miķelsones 09.10.2024. rīkojums Nr. 1-2e/24/290 | **Variants:**  1 | **Datums:**  09.10.2024. | **Lapaspuses:**  17 |

Latvijas Republikas

Izglītības un zinātnes ministrija

Eiropas Savienības fondu vadībā iesaistītā atbildīgā iestāde

**Fiksētās summas maksājuma aprēķina un piemērošanas metodika sistēmisku atbalsta risinājumu izstrādāšanas izglītības kvalitātes un satura elastības nodrošināšanas izmaksu segšanai Eiropas Savienības kohēzijas politikas programmas 2021. – 2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” pirmās projekta iesniegumu atlases kārtas īstenošanai**



Rīgā

2024

**I. Vispārīgie jautājumi**

* 1. Metodikas „Fiksētās summas maksājuma aprēķina un piemērošanas metodika sistēmisku atbalsta risinājumu izstrādāšanas izglītības kvalitātes un satura elastības nodrošināšanas izmaksu segšanai Eiropas Savienības kohēzijas politikas programmas 2021. – 2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” pirmās projekta iesniegumu atlases kārtas īstenošanai” (turpmāk – metodika) mērķis ir noteikt Eiropas Savienības kohēzijas politikas programmas 2021. – 2027. gadam 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” pirmās kārtas (turpmāk – 4.2.2.9. pasākuma pirmā kārta) ietvaros Eiropas Sociālā fonda Plus projekta[[1]](#footnote-2) sadarbības partneru[[2]](#footnote-3) iesaistei un uzdevumu izpildei 4.2.2.9. pasākuma pirmās kārtas Ministru kabineta 2023. gada 19. decembra noteikumu Nr.804 “Eiropas Savienības Kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.9. pasākuma "Izglītības procesa individualizācija un starpnozaru sadarbība profesionālās izglītības izcilībai" pirmās projekta iesniegumu atlases kārtas īstenošanas noteikumi” (turpmāk – MK noteikumi Nr.804)[[3]](#footnote-4) 18.1., 18.2., 18.3. un 18.5.apakšpunktā noteikto atbalstāmo darbību daļējai[[4]](#footnote-5) nodrošināšanai nepieciešamos sasniedzamos **fiksētās summas maksājuma rezultātus**, tai skaitā **starpposma rezultātus** (ja attiecināms)[[5]](#footnote-6)**, fiksētās summas maksājuma apmēru, aprēķinu[[6]](#footnote-7) principus, lietojot** **budžeta projekta aprēķina metodi, ietvaru un tāmi**, kurā norādītas sadarbības partnera izdevumu pamatpozīcijas, kā arī iesniegtā budžeta projekta izvērtēšanas un apstiprināšanas nosacījumus un atbildības sadalījumu par budžeta projekta apstiprināšanu un pārbaudes procesu 4.2.2.9. pasākuma pirmās kārtas sadarbības partnera pieteikumu īstenošanai.

1. Metodikā ir ietverti principi aprēķinam, nosakot:
   1. saturiski sasniedzamā rezultāta ietvaru;
   2. budžeta tāmes veidlapu ar norādītajām pozīcijām;
   3. budžeta projekta izvērtēšanas un apstiprināšanas procesa organizācijai nepieciešamās prasības;
   4. atbildības sadalījumu par budžeta projekta apstiprināšanas un pārbaudes procesa posmiem;
   5. Centrālajai finanšu un līgumu aģentūrai (turpmāk – CFLA) iesniedzamo dokumentu saraksts sasniegto rezultātu un starpposma rezultātu pierādīšanai.

**II. Normatīvā bāze un pamatojošie informācijas avoti**

3.  Fiksētās summas maksājuma noteikšanā ir izmantoti šādi normatīvie akti, vadlīnijas un informācijas avoti:

3.1. Eiropas Parlamenta un Padomes regula (ES) Nr. 2021/1060 (2021.gada 24.jūnijs)[[7]](#footnote-8), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – Vispārēja regula Nr. 2021/1060) 53. panta 3. punkta a) apakšpunkta (i) daļa, b) un d) apakšpunkts, 54.panta b) apakšpunkts un 55.panta 2.punkta a) apakšpunkts;

3.2. Finanšu ministrijas vadlīnijas Nr. 1.1. “Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros”[[8]](#footnote-9) (turpmāk – FM vadlīnijas Nr.1.1.);

3.3. Finanšu ministrijas vadlīnijas Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027.gada plānošanas periodā” [[9]](#footnote-10) (turpmāk – FM vadlīnijas Nr.1.2.);

3.4. Finanšu ministrijas metodika Nr. 4.1. “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.-2027. gadam īstenošanai” [[10]](#footnote-11) (turpmāk – FM metodika Nr.4.1.);

3.5. Finanšu ministrijas metodika Nr. 4.2. “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.-2027.gadam īstenošanai” [[11]](#footnote-12) (turpmāk – FM metodika Nr.4.2.);

3.6.  Ministru kabineta 2022.gada 21.jūnija noteikumi Nr. 361 “Noteikumi par valsts institūciju amatpersonu un darbinieku darba samaksu un tās noteikšanas kārtību, kā arī par profesijām un specifiskajām jomām, kurām piemērojams tirgus koeficients”[[12]](#footnote-13) (turpmāk – MK noteikumi Nr.361);

3.7. Valsts un pašvaldību institūciju amatpersonu un darbinieku atlīdzības likums[[13]](#footnote-14) (turpmāk – Atlīdzības likums);

3.8. Ministru kabineta 2022. gada 26. aprīļa noteikumi Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”[[14]](#footnote-15) (turpmāk – MK noteikumi Nr.262);

3.9. Likums “Par valsts sociālo apdrošināšanu”[[15]](#footnote-16);

3.10. 4.2.2.9. pasākuma pirmās kārtas MK noteikumi Nr.804[[16]](#footnote-17);

3.11. Metodikas 1. punktā noteiktā fiksētās summas maksājuma aprēķinā izmantotās attiecināmās izmaksu pozīcijas un plānotā saturiski sasniedzamā rezultāta sasniegšanai nepieciešamā personāla struktūra ir balstīta uz Valsts izglītības satura centra (turpmāk – VISC) darba pieredzi, sadarbībā ar Izglītības kvalitātes valsts dienestu (turpmāk – IKVD) izstrādājot metodiku “Profesionālās kvalifikācijas eksāmenu un sasniedzamo rezultātu apguves novērtēšanas pārbaudījumu izstrāde” un līdzdarbojoties metodisko ieteikumu “Ieteikumi digitālā mācību līdzekļa satura izstrādē un izvērtēšanā” izstrādē Eiropas Sociālā fonda projekta “Nozaru kvalifikācijas sistēmas pilnveide profesionālās izglītības attīstībai un kvalitātes nodrošināšanai” (Vienošanās Nr. 8.5.2.0/16/I/001) (turpmāk – 8.5.2. SAM) ietvaros[[17]](#footnote-18), kā arī veicot citus ar izglītības kvalitātes veicināšanu un uzraudzību saistītus uzdevumus visa projekta ietvarā;

3.12. Izglītības un zinātnes ministrijas 2023. gada 25. oktobra iekšējie noteikumi Nr.1-6e/23/14 “Kārtība, kādā Izglītības un zinātnes ministrija kā Eiropas Savienības fondu vadībā iesaistītā atbildīgā iestāde 2021. – 2027. gada plānošanas periodā izvērtē iespējas specifiskā atbalsta mērķī vai tā pasākumā izmantot vienkāršotās izmaksas un izstrādā vienkāršoto izmaksu metodiku”;

3.13. Finanšu ministrijas vadlīnijas “ES fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijas”[[18]](#footnote-19) (turpmāk – FM komunikācijas vadlīnijas);

3.14. Ministru kabineta 2013. gada 23. aprīļa noteikumi Nr.225 “Izglītības kvalitātes valsts dienesta nolikums”[[19]](#footnote-20) (turpmāk – IKVD nolikums).

**III. Vienkāršoto izmaksu aprēķina vispārējie principi**

4. Metodikas izmaksu aprēķins balstīts uz šādiem principiem:

4.1. tas ir **iepriekš noteikts**: vienkāršoto izmaksu piemērošanas nosacījumi ir noteikti MK noteikumu Nr.804 21. un 23. punktā;

4.2. tas ir **taisnīgs**: vienkāršotās izmaksas tiek piemērotas visiem MK noteikumu Nr.804 11. punktā noteiktajiem sadarbības partneriem;

4.3. tas ir **pierādāms:** vienkāršoto izmaksu aprēķins ir pamatots ar šīs metodikas 3.punktā minētajiem normatīvajiem aktiem, vadlīnijām un informācijas avotiem;

4.4. tas ir **objektīvs**: vienkāršoto izmaksu aprēķins balstās uz MK noteikumiem Nr.804 un citiem metodikas 3.punktā minētajiem normatīvajiem aktiem, vadlīnijām un informācijas avotiem.

5. Atbilstoši Eiropas Parlamenta un Padomes Regulai 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam (turpmāk – regula Nr. 2018/1046)[[20]](#footnote-21) 4.2.2.9. pasākumā tiek ievēroti regulas Nr. 2018/1046 7. nodaļā noteiktie pareizas finanšu pārvaldības principi –

**saimnieciskuma princips**, kas nosaka, lai resursi, ko attiecīgā Eiropas Savienības iestāde izmanto savu darbību veikšanai, tiktu darīti pieejami noteiktā laikā, pienācīgā apjomā un kvalitātē un par labāko cenu;

**lietderības princips**, kas skar labāko attiecību starp izmantotajiem resursiem, veiktajiem pasākumiem un mērķu sasniegšanu;

**efektivitātes princips**, kas attiecas uz to, kādā mērā ar veiktajiem pasākumiem ir sasniegti izvirzītie mērķi.

6. Atbildīgā iestāde var veikt metodikas aktualizēšanu, ja normatīvo aktu izmaiņu ietekme uz šīs metodikas 10. punktā norādītajām maksimālajām stundas likmēm, kas aprēķinātas pret 2024. gada Atlīdzības likuma 3. pielikuma mēnešalgas grupas intervāla viduspunktiem[[21]](#footnote-22) (koeficienti pret bāzes mēnešalgu) pārsniedz piecus procentus, piemēram, pēc MK noteikumu Nr.361 izmaiņām bāzes algām vai citām ietekmējošām izmaiņām normatīvajā regulējumā. Pēc metodikas aktualizēšanas noteiktie sliekšņi ir attiecināmi tikai uz turpmākiem fiksētās summas maksājuma pieteikumiem, kas apstiprināti pēc metodikas grozījumu apstiprināšanas un tās ievietošanas tīmekļa vietnē: <https://www.esfondi.lv/>. Attiecīgi izmaksu pozīciju likmju grozījumi apstiprinātajos fiksētās summas maksājumos nav attiecināmi.

7. Fiksētās summas maksājuma kā vienkāršoto izmaksu metodes aprēķini tiek veikti saskaņā ar regulas Nr. 2021/1060:

7.1. 53. panta 3. punkta a) apakšpunktu (i), kas nosaka, ka, aprēķinot fiksētās summas maksājumu, var piemērot statistikas datus, citu objektīvu informāciju vai ekspertu slēdzienu;

7.2. 53. panta 3. punkta b) apakšpunktu, kas nosaka, ka saskaņā ar budžeta projektu, kuru izstrādā katrā atsevišķā gadījumā un kuru iepriekš apstiprinājusi struktūra, kas atlasa darbību, ja katra šīs metodikas 3.pielikumā noteiktā saturiski sasniedzamā rezultāta izmaksas nepārsniedz 200 000 EUR;

7.3. 53. panta 3. punkta d) apakšpunktu, kas nosaka, ka saskaņā ar noteikumiem, ar kuriem piemēro atbilstošās vienības izmaksas, fiksētas summas maksājumus un vienotās likmes, kas piemērojamas atbilstīgi dotāciju shēmām, kuras pilnībā finansē dalībvalsts, līdzīga veida darbībai;

7.4. 54. panta b) apakšpunktu, kas nosaka netiešo izmaksu segšanai izmantoto vienoto likmi 15% apmērā no attiecināmajām tiešajām personāla izmaksām;

7.5. 55. panta 2. punkta a) apakšpunktu iepriekšējā kalendārā gadā faktiskās atalgojuma bruto izmaksas dalot ar 1 720 stundām attiecībā uz personām, kas strādā pilnu slodzi, vai ar atbilstīgu proporcionālu daļu no 1 720 stundām attiecībā uz personām, kas strādā nepilnu slodzi, lai aprēķinātu fiksētās summas maksājumā noteiktā personāla stundu likmes, naudas balvas, prēmijas un atvaļinājuma pabalsta apmēru.

**IV. Fiksētās summas maksājuma saturiski sasniedzamā rezultāta ietvars, budžeta tāmes veidlapa un aprēķināšanas metode**

8. Lai saņemtu fiksētās summas maksājumu, sadarbības partneris iesniedz VISC kā finansējuma saņēmējam fiksētās summas rezultātu sasniegšanas aprakstu (Pielikums Nr.1), kurā apraksta plānotās darbības rezultāta sasniegšanu, fiksētās summas maksājuma rezultātu, tai skaitā starpposma rezultātu (ja attiecināms) atbilstoši 4.2.2.9. pasākuma pirmās kārtas projekta iesniegumā noteiktajam laika grafikam un metodikas pielikumiem, kas nosaka katra sadarbības partnera fiksētās summas maksājuma rezultātus, tai skaitā starpposma rezultātus (ja attiecināms). Sadarbības partnera Izglītības kvalitātes valsts dienests fiksētās summas maksājuma rezultāti, tai skaitā starpposma rezultāti (ja attiecināms) noteikti šīs metodikas 3. pielikumā.

9. **Budžeta projekta tāmi** katram VISC nodefinētajam fiksētās summas maksājuma rezultātam, tai skaitā starpposma rezultātam (ja attiecināms), izstrādā sadarbības partneris, informāciju ierakstot veidlapā (Pielikums Nr.2), nosakot un pamatojot nepieciešamo īstenošanas personālu, komandējumu, preču un pakalpojumu apjomu, laika periodu atbilstoši Pielikumā Nr.1 norādītajam un iesniedz VISC kopā ar fiksētās summas rezultātu sasniegšanas aprakstu.

10. Lai sasniegtu šīs metodikas 3. pielikumā noteiktos fiksētās summas maksājuma rezultātus, tai skaitā starpposma rezultātus (ja attiecināms), budžeta projekta tāmē var iekļaut šādas izmaksu pozīcijas:

|  |  |  |  |
| --- | --- | --- | --- |
| **Izmaksu pozīcija** | | | **Maksimālā stundas likme no 2024.gada** |
| **Nosaukums** | **Amatu saime, līmenis** | **Mēnešalgu grupa** |
| Projekta koordinators | 39.1., III līmenis | 10. | ***18,26*** |
| Departamenta direktors | 37., IVA līmenis | 13. | ***35,19*** |
| Departamenta direktora vietnieks | 37., III līmenis | 12. | ***28,39*** |
| Vecākais eksperts | 36., III līmenis | 9. | ***15,11*** |
| Sabiedrisko attiecību speciālists | 26., II līmenis | 9. | ***15,11*** |
|  | **Likme, daudzums** | | **Aprēķinu pamatojošais dokuments** |
| Naudas balvas un prēmijas, ja attiecināms | Proporcionāli kopējam nostrādāto h skaitam | | Atbilstoši Sadarbības partnera iekšējiem normatīvajiem dokumentiem. |
| Atvaļinājuma pabalsts, ja attiecināms | Proporcionāli kopējam nostrādāto h skaitam | | Atbilstoši Sadarbības partnera iekšējiem normatīvajiem dokumentiem. |
| Veselības apdrošināšanas izmaksas | Proporcionāli kopējam nostrādāto h skaitam | | Atbilstoši Sadarbības partnera iekšējiem normatīvajiem dokumentiem. |
| Obligāto veselības pārbaužu izmaksas, ja tās nav iekļautas MK noteikumu Nr.804 20.2.7. apakšpunktā minētajās izmaksās, tas ir veselības apdrošināšanas izmaksās | Proporcionāli kopējam nostrādāto h skaitam | | Atbilstoši Sadarbības partnera iekšējiem normatīvajiem dokumentiem. |
| Speciālo medicīnisko optisko redzes korekcijas līdzekļu kompensācijas izmaksas, ja tās nav iekļautas MK noteikumu Nr.804 20.2.7. apakšpunktā minētajās izmaksās, tas ir veselības apdrošināšanas izmaksās | Proporcionāli kopējam nostrādāto h skaitam | | Atbilstoši Sadarbības partnera iekšējiem normatīvajiem dokumentiem. |
| Netiešās izmaksas[[22]](#footnote-23) | 15% no tiešajām attiecināmajām personāla izmaksām | | Atbilstoši FM vadlīnijās Nr. 1.1. 42. – 45. punktos noteiktajam un Vispārējās regulas Nr. 2021/1060 54.panta b) apakšpunkts |
| Iekšzemes komandējumi | Pēc nepieciešamības | | Atbilstoši FM metodikai Nr.4.2. |
| Transporta izmaksas iekšzemes komandējumu nodrošināšanai | Pēc nepieciešamības | | Atbilstoši FM metodikai Nr.4.1. |
| Jaunradītu darba vietu aprīkojuma, tai skaitā biroja mēbeļu un tehnikas, datorprogrammu un licences iegādes vai nomas izmaksas, aprīkojuma uzturēšanas un remonta izmaksas vai esošo darba vietu atjaunošanas | Proporcionāli kopējam nostrādāto h skaitam | | Atbilstoši FM vadlīniju Nr. 1.2. 9. punktam un MK noteikumu Nr. 804 20.2.2.apakšpunktam |
| Citas izmaksas[[23]](#footnote-24) | Pēc nepieciešamības | | Atbilstoši MK noteikumu Nr. 804 20.2.8. apakšpunktam |

Budžeta projekta tāmē noteiktās sadarbības partnera īstenošanas personāla stundu likmes aprēķina izmantojot šādu formulu:

**Vh = A\* DD VSAOI \* 12 M/1720 stundas, kur**

Vh – personāla atlīdzības likme stundā, nepārsniedzot metodikā noteikto maksimālo likmi

A – Sadarbības partnera faktiskā personāla mēnešalga, kura ir aktuāla uz budžeta projekta apstiprināšanas brīdi;

DD VSAOI – likuma “Par valsts sociālo apdrošināšanu” 18. panta pirmajā daļā noteiktās darba devēja valsts sociālās apdrošināšanas obligātās iemaksas 23,59 % apmērā;

12M – 12 mēneši, lai noteiktu gada atlīdzības izmaksas;

1 720 stundas – vienas stundas likme tiek aprēķināta saskaņā ar Vispārējās regulas Nr. 2021/1060 55. panta 2. punkta a) apakšpunktam, kas nosaka, ka, lai noteiktu tiešās personāla izmaksas stundas likmi, jaunākās dokumentētās darbaspēka gada bruto izmaksas dala ar 1 720 stundām attiecībā uz personām, kas strādā pilnu slodzi, vai ar atbilstīgu proporcionālu daļu no 1 720 stundām attiecībā uz personām, kas strādā nepilnu slodzi – konkrētā gada likme/1 720 stundas = likme stundā (ieskaitot darba devēja valsts sociālās apdrošināšanas obligāto iemaksu).

Likmi darbiniekam nevar attiecināt par stundu skaitu, kas pārsniedz 1 720 stundas gadā. Pārsniegumu finansē projekta sadarbības partneris no saviem līdzekļiem.

11. Sadarbības partnerim, iesniedzot budžeta projekta iesniegumu, stundas likmes aprēķinos ir jāpiemēro tādas personāla likmes, kas ir atbilstošas ar sadarbības partnera iestādes faktiski piemērotajām attiecīgā personāla izmaksām.

12. Budžeta projekta sagatavošanā izmantojamie personāla amati, kuru nepieciešamību konkrētā rezultāta sasniegšanai sadarbības partneris pamato, iesniedzot izvērtēšanai konkrētā rezultāta sasniegšanas aprakstu, maksimālo stundu likmju aprēķini:

12.1. **Projekta koordinatora** vienas stundas atlīdzības likmi atbilstoši metodikas 3. punktā norādītajiem normatīvajiem aktiem un citiem dokumentiem aprēķina šādi:

12.1.1. Saskaņā MK noteikumu Nr.262 V. sadaļu „Amatu katalogs” darbi, kas jāveic projekta koordinatoram pēc būtības atbilst 39.1.apakšsaimei „Projektu vadība un īstenošana”;

12.1.2. Saskaņā ar MK noteikumu Nr.262 V. sadaļu „Amatu katalogs” tādi pienākumi kā – koordinē tādu projektu uzdevumu izpildi, kuros iesaistītas vairākas institūcijas, kontrolē projektu izpildi atbilstoši noteiktajiem rezultātiem, izpildes termiņam, budžetam un kvalitātes prasībām, sagatavo pārskatus par projektu izpildes gaitu un sasniegtajiem rezultātiem, īsteno risku un kvalitātes vadību, veic projekta posmu, vidusposma un gala novērtējumus, atbilst projekta koordinatoram pienākuma veikšanai 39.1.amatu saimes III līmenim;

12.1.3. Saskaņā ar MK noteikumu Nr.262 1.pielikumu 39.1.amatu saimei III līmenim atbilstoša 10. mēnešalgas grupa;

12.1.4. saskaņā ar Atlīdzības likuma 3.pielikumu 10.mēnešalgas grupas intervāla viduspunkts (koeficienti pret bāzes mēnešalgu), ir 2 118,00 *euro* un veicot aprēķinus saskaņā ar šīs metodikas 10.punktā noteikto formulu[[24]](#footnote-25), stundas likme ir:

2118,00 *euro* \* 1,2359 \* 12 mēn./1720 h = 2617,64 *euro* \* 12 mēn./1720 h = 31411,68 *euro*/1720 h = **18,26 *euro.***

12.2. **Departamenta direktora** vienas stundas atlīdzības likmi atbilstoši metodikas 3.punktā norādītajiem normatīvajiem aktiem un citiem dokumentiem aprēķina šādi:

12.2.1. Saskaņā MK noteikumu Nr.262 V. sadaļu „Amatu katalogs” darbi, kas jāveic vadītāja vietniekam pēc būtības atbilst 37.apakšsaimei „Politikas plānošana”;

12.2.2. Saskaņā ar MK noteikumu Nr.262 V. Sadaļu „Amatu katalogs” tādi pienākumi kā – piedalās nozares politikas plānošanā, analizē situāciju attiecīgajā nozarē, identificē jomas, kurām nepieciešams pievērst uzmanību politikas plānošanas un izstrādes procesā, konsultē sabiedrības pārstāvjus un citu institūciju speciālistus savā atbildības jomā, var pārraudzīt valsts budžeta apakšprogrammās nozarei piešķirtā finansējuma sadali, izlietojumu un papildu finansējuma piesaisti, atbilst departamenta direktora pienākuma veikšanai 37.amatu saimes IVA līmenim;

12.2.3. Saskaņā ar MK noteikumu Nr.262 1.pielikumu 37.amatu saimei IVA līmenim atbilstoša 13. mēnešalgas grupa;

12.2.4. saskaņā ar Atlīdzības likuma 3.pielikumu 13.mēnešalgas grupas intervāla viduspunkts (koeficienti pret bāzes mēnešalgu) ir 4 081,00 *euro* un veicot aprēķinus saskaņā ar šīs metodikas 10.punktā noteikto formulu, stundas likme ir:

4081,00 *euro* \* 1,2359 \* 12 mēn./1720 h = 5043,71 *euro* \* 12 mēn./1720 h = 60524,52 *euro*/1720 h = **35,19 *euro.***

12.3. **Departamenta direktora vietnieka** vienas stundas atlīdzības likmi atbilstoši metodikas 3.punktā norādītajiem normatīvajiem aktiem un citiem dokumentiem aprēķina šādi:

12.3.1. Saskaņā ar MK noteikumu Nr.262 V. sadaļu „Amatu katalogs” darbi, kas jāveic departamenta direktora vietniekam pēc būtības atbilst 37.apakšsaimei „Politikas plānošana”;

12.3.2. Saskaņā ar MK noteikumu Nr.262 V. sadaļu „Amatu katalogs” tādi pienākumi kā – analizē situāciju apakšnozarē, identificē jomas, kurām nepieciešams pievērst uzmanību politikas plānošanas un izstrādes procesā, izstrādā tiesību aktu, politikas veidošanas un attīstības plānošanas dokumentu projektus, veic tiesību aktu un attīstības plānošanas dokumentu juridisko, stratēģisko, finansiālo un pārresoru ekspertīzi, atbilst departamenta direktora vietnieka pienākuma veikšanai 37.amatu saimes III līmenim;

12.3.3. Saskaņā ar MK noteikumu Nr.262 1.pielikumu 37.amatu saimei III līmenim atbilstoša 12. mēnešalgas grupa;

12.3.4. Saskaņā ar Atlīdzības likuma 3.pielikumu 12.mēnešalgas grupas intervāla viduspunkts (koeficienti pret bāzes mēnešalgu) ir 3 292,00 *euro* un veicot aprēķinus saskaņā ar šīs metodikas 10.punktā noteikto formulu, stundas likme ir:

3292,00 *euro* \* 1,2359 \* 12 mēn./1720 h = 4068,58 *euro* \* 12 mēn./1720 h = 48822,96 *euro*/1720 h = **28,39 *euro.***

12.4.**Vecākā eksperta** vienas stundas atlīdzības likmi atbilstoši metodikas 3.punktā norādītajiem normatīvajiem aktiem un citiem dokumentiem aprēķina šādi:

12.4.1. Saskaņā ar MK noteikumu Nr.262 V. sadaļu „Amatu katalogs” darbi, kas jāveic vecākajam ekspertam pēc būtības atbilst 36.apakšsaimei „Politikas ieviešana”;

12.4.2. Saskaņā ar MK noteikumu Nr.262 V. sadaļu „Amatu katalogs” tādi pienākumi kā – piedalās citu iestāžu vai institūciju ar nozari saistītu dokumentu, projektu vai programmu izstrādē, pārzina vairākus nozares (apakšnozares) darbības virzienus, strādā ar sarežģītiem jautājumiem, izstrādā procedūras, kas regulē normatīvo aktu ieviešanu noteiktā nozarē, var veikt metodisko darbu, var organizēt sabiedrības izglītošanu jautājumos, kas saistīti ar projekta darbību, atbilst vecākā eksperta pienākuma veikšanai 36.amatu saimes III līmenim;

12.4.3. Saskaņā ar MK noteikumu Nr.262 1.pielikumu 36.amatu saimei III līmenim atbilstoša 9. mēnešalgas grupa;

12.4.4. saskaņā ar Atlīdzības likuma 3.pielikumu 9.mēnešalgas grupas intervāla viduspunkts (koeficienti pret bāzes mēnešalgu)ir 1 752,00 *euro* un veicot aprēķinus saskaņā ar šīs metodikas 10.punktā noteikto formulu, stundas likme ir:

1752,00 *euro* \* 1,2359 \* 12 mēn./1720 h = 2165,30 *euro* \* 12 mēn./1720 h = 25983,60 *euro*/1720 h = **15,11 *euro.***

12.5. **Sabiedrisko attiecību speciālista** vienas stundas atlīdzības likmi atbilstoši metodikas 3.punktā norādītajiem normatīvajiem aktiem un citiem dokumentiem aprēķina šādi:

12.5.1. Saskaņā ar MK noteikumu Nr.262 V. sadaļu „Amatu katalogs” darbi, kas jāveic sabiedrisko attiecību speciālistam pēc būtības atbilst 26.apakšsaimei „Komunikācija”;

12.5.2. Saskaņā ar MK noteikumu Nr.262 V. sadaļu „Amatu katalogs” tādi pienākumi kā – proaktīvi organizē komunikāciju ar sabiedrību, informējot, izglītojot un veicinot izpratni par projekta darbību, plāno un nodrošina satura izstrādi, publicēšanu un funkcionalitātes ieviešanu institūcijas tīmekļvietnē, veido tās informācijas arhitektūru, kā arī analizē rezultātus par sasniegtās auditorijas apjomu, unikāliem apmeklētājiem, vietnē pavadīto laiku, nodrošina komunikācijas plānošanu, veidošanu un īstenošanu institūcijas sociālo tīklu profilos, nodrošina audiovizuālo informācijas materiālu sagatavošanu, atbilst sabiedrisko attiecību speciālista pienākuma veikšanai 26.amatu saimes II līmenim;

12.5.3. Saskaņā ar MK noteikumu Nr.262 1.pielikumu 26.amatu saimei II līmenim atbilstoša 9. mēnešalgas grupa;

12.5.4. saskaņā ar Atlīdzības likuma 3.pielikumu 9.mēnešalgas grupas intervāla viduspunkts (koeficienti pret bāzes mēnešalgu) ir 1 752, 00 *euro* un veicot aprēķinus saskaņā ar šīs metodikas 10.punktā noteikto formulu, stundas likme ir:

1752,00 *euro* \* 1,2359 \* 12 mēn./1720 h = 2165,30 *euro* \* 12 mēn./1720 h = 25983,60 *euro*/1720 h = **15,11 *euro.***

**V. Budžeta projekta izvērtēšanas un apstiprināšanas nosacījumi un rezultātu sasniegšanu pamatojošie dokumenti**

13. VISC kā finansējuma saņēmējs, pieaicinot IZM, ar tā iestādes izdotu rīkojumu izveido kompetentu komisiju (turpmāk – komisija), kura izvērtē un apstiprina:

13.1. fiksētās summas maksājuma budžeta tāmes projektu (aizpilda atbilstoši metodikas pielikumam Nr.2);

13.2. fiksētās summas maksājuma rezultātu, tai skaitā starpposma rezultātu sasniegšanas apraksta projektu (aizpilda atbilstoši metodikas pielikumam Nr.1), ja attiecināms;

13.3. šīs metodikas pielikumā Nr.3 minētos fiksētās summas maksājuma sasniegtos rezultātus, tai skaitā starpposma rezultātus.

14. VISC kā finansējuma saņēmējs izstrādā un ar IZM saskaņo iekšējo tiesību aktu par budžeta projekta pārbaudes un apstiprināšanas procedūru, kas paredz:

14.1. definēt šīs metodikas 13.1. un 13.2. apakšpunktā minēto dokumentu vērtēšanas kritērijus;

14.2. noteikt, ka šīs metodikas 13.punktā minētās komisijas locekļi, pirms budžeta projekta tāmes projekta izskatīšanas, vērtēšanas[[25]](#footnote-26) un starpposma/gala rezultātu novērtēšanas paraksta objektivitātes, konfidencialitātes un interešu konflikta neesamības apliecinājumu, tai skaitā, apliecinot, ka nepiedalīsies konkrētā sadarbības partnera budžeta tāmes projekta izvērtēšanā un sasniegto rezultātu vai starpposma rezultātu nodevumu izvērtēšanā interešu konflikta situācijā;

14.3. pienākumu komisijai izvērtēt fiksētās summas maksājuma budžeta projekta pozīciju pamatojošos dokumentus un skaidrojumu, tai skaitā gūt pārliecību, ka sadarbības partnera darbiniekiem netiek attiecinātas atlīdzības izmaksas par stundu skaitu, kas pārsniedz 1 720 stundas gadā;

14.4. rīcības aprakstu gadījumā, ja kāds no rezultātiem vai starpposma rezultātiem netiek sasniegts noteiktajā termiņā;

14.5. pienākumu ziņot IZM par ieviešanas, finansēšanas un citiem riskiem (ja attiecināms).

15. Finansējuma saņēmējs nosūta uzaicinājumu projekta sadarbības partnerim noteiktajā termiņā (10 darba dienu laikā) iesniegt pieprasītā fiksētās summas maksājuma pieteikumu. Sadarbības partneris, iesniedzot budžeta projekta tāmi (pielikums Nr.2) par konkrēto fiksētas summas maksājumu/fiksētās summas maksājuma rezultātu, tai skaitā pievieno sasniedzamo starpposma rezultātu sasniegšanas aprakstu (pielikums Nr.1) un citus budžeta projekta tāmē iekļauto izmaksu aprēķinu pamatojošos dokumentus (tai skaitā dokumentus, kas pierāda sadarbības partnera amata vietām noteiktās likmes, piemēram, darba līgums vai rīkojums par iecelšanu amatā, rīkojumi par amatu algu noteikšanu vai aktuālo personālsastāva sarakstu, dokumentus, kas apliecina veselības apdrošināšanas polišu apmēru, iestādē noteiktos personāla novērtēšanas prēmiju un atvaļinājuma pabalstu un naudas balvu vai piemaksu apmērus, cenu aptaujas, statistikas datus, vēsturiskos datus, citas vienkāršotās izmaksas u.c.). Iesniedzot nākošos fiksētās summas maksājuma pieteikumus, ja netiek mainītas iesaistītās personas un tām piemērojamās mēnešalgu likmes vai citas izmaksas, izmaksu pamatojošos dokumentus var atkārtoti neiesniegt, bet pieteikumam pievienot apliecinājumu, ka iepriekš iesniegtie pamatojošie dokumenti ir aktuāli un izmantojami jaunā pieteikuma izvērtēšanā.

16. Budžeta projekta, kā arī fiksētās summas maksājuma rezultātu un starprezultātu pārbaudes un apstiprināšanas procesu komisija fiksē protokolā:

16.1. komisija izvērtē no sadarbības partnera saņemto fiksētās summas maksājuma budžeta projekta tāmes projektu un fiksētās summas maksājuma rezultātu, tai skaitā starpposma rezultātu sasniegšanas apraksta projektu, ja attiecināms, pārbauda tā pamatotību un samērīgumu, nepieciešamības gadījumā lūdz sagatavot precizējumus, un apstiprina to;

16.2. sadarbības partnera sasniegto fiksētās summas maksājumu rezultātu, tai skaitā starpposma rezultātu, kura izmaksu segšanai tika apstiprināta fiksētās summas maksājuma budžeta projekta tāme un fiksētās summas maksājuma rezultātu, tai skaitā starpposma rezultātu sasniegšanas apraksts, tiek apstiprināta pēc komisijas lēmuma par sadarbības partnera katru šīs metodikas 3. pielikumā minētā fiksētās summas maksājuma rezultāta, tai skaitā starpposma rezultāta izpildi;

16.3. apmaksa tiek veikta atbilstoši šīs metodikas 16.1. apakšpunktā apstiprinātajam fiksētās summas maksājumam.

17. Finansējuma saņēmējs nepieciešamības gadījumā var veikt pārbaudi pie sadarbības partnera vai pieprasīt iesniegt citus ar īstenoto darbību saistītos pamatojošos dokumentus, kas pamato sasniegtā rezultāta nodevumā  sniegto informāciju, jo īpaši, ja ir radušās aizdomas par negodīgu rīcību sasniegtā rezultāta nodevuma sagatavošanas procesā vai, ja nepieciešams gūt pārliecību par dubultfinansējuma riska un interešu konflikta neesamību.

18. Finansējuma saņēmējs iesniedz CFLA maksājuma pieprasījumu, pievienojot rezultātu sasniegšanas pamatojošus dokumentus:

18.1. komisijas lēmumu par konkrētā fiksētās summas maksājuma rezultāta, tai skaitā starpposma rezultāta sasniegšanai paredzētās tāmes apstiprināšanu un apstiprināto tāmi;

18.2. komisijas lēmumu par sadarbības partnera fiksētā maksājuma rezultāta, tai skaitā starpposma rezultāta izpildi atbilstoši šīs metodikas 3. pielikumā norādītajam. CFLA izlases veidā var pieprasīt finansējuma saņēmējam iesniegt rezultātu sasniegšanu apliecinošus dokumentus;

18.3. šīs metodikas 3. pielikumā minētā sadarbības partnera sasniegto rezultātu nodevumus – fiksētās summas maksājuma rezultāta, tai skaitā starpposma rezultāta dokumentu, ko apstiprinājusi komisija.

19. Nepieciešamības gadījumā CFLA, Revīzijas iestāde, kā arī citas fondu administrēšanā un uzraudzībā iesaistītās iestādes, izlases veidā var pieprasīt finansējuma saņēmējam iesniegt citus pamatojošos dokumentus, jo īpaši, ja ir radušās aizdomas par negodīgu rīcību maksājuma pieprasījuma sagatavošanas procesā vai, ja nepieciešams gūt pārliecību par izmaksu saistību ar konkrēto projektu.

20. Sadarbības partnerim  jānodrošina, ka tiek uzglabāta atbilstoši normatīvo dokumentu prasībām dokumentācija, kas pierāda un apliecina metodikas izmaksās iekļauto darbību un pasākumu īstenošanu, lai minētos dokumentus un veiktās izmaksas būtu iespējams izsekot un uzrādīt pārbaudes veicējiem. Izmaksu pamatojošie dokumenti (piemēram, maksājumu uzdevumi, rēķini u.c.) jāglabā atbilstoši nacionālo normatīvo aktu par grāmatvedības dokumentu uzglabāšanu prasībām.

21. Finansējuma saņēmējs nodrošina, ka atbilstoši normatīvo dokumentu prasībām tiek uzglabāta dokumentācija, kas pamato un apliecina metodikas 13. punktā minēto pienākumu un lēmumu pieņemšanas (piemēram, lēmums, protokols, u.c.) izpildi.

**VI. Noslēguma jautājums**

22. Metodika piemērojama pēc vienošanās par 4.2.2.9. pasākuma pirmās kārtas projekta īstenošanu noslēgšanas.

1.pielikums

**Fiksētās summas maksājuma rezultātu, tai skaitā starpposma rezultātu sasniegšanas apraksts**

|  |  |  |
| --- | --- | --- |
| Nr.p.k. | Fiksētās summas maksājuma rezultāts, t.sk. starpposma rezultāts atbilstoši šīs metodikas 3. pielikumam[[26]](#footnote-27) | Plānotais rezultāta sasniegšanas apraksts |
| 1. | *Nodrošināta ekspertīze profesionālās izglītības satura nodrošināšanas, ieviešanas, īstenošanas un novērtēšanas procesā iesaistīto organizāciju un indivīdu savstarpējo sadarbības mehānisma procesu aprakstu izstrādē, definējot uzdevumus, kas saistīti ar IKVD līdzdalību, lomu un atbildību, tai skaitā, izskatīti finansējuma saņēmēja nosūtītie dokumentu projekti procesu aprakstiem mehānismā un sniegti priekšlikumi to pilnveidei, sagatavojot ekspertu ziņojumus par katru procesu, nodrošināta saskaņota, ar visiem mehānisma izstrādē iesaistītajiem dalībniekiem, projekta versija pirms aprobācijas.[[27]](#footnote-28)* | *Apraksta plānotās darbības, iesaistīto nepieciešamo personālu, to pienākumus un uzdevumus, nepieciešamos materiāltehniskos resursus, lai sasniegtu šīs metodikas 1.1.apakšpunktā minēto fiksētās summas maksājuma rezultātu* |
| 2. | *Sagatavota un prezentēta informācija par IKVD līdzdalību, lomu un atbildību mehānismā satura nodrošināšanas, ieviešanas, īstenošanas un novērtēšanas procesu izstrādes darba grupās un pasākumos informācijas apmaiņai, sadarbības veidošanai, izplatīšanai* | *Apraksta plānotās darbības, iesaistīto nepieciešamo personālu, to pienākumus un uzdevumus, nepieciešamos materiāltehniskos resursus, lai sasniegtu šīs metodikas 1.1.1.apakšpunktā minēto starpposma rezultātu* |
| 3. | *…* | *…* |

*\*Ar zilu iekrāsotais teksts kā aizpildīšanas paraugs.*

3.pielikums

**Sadarbības partnera - Izglītības kvalitātes valsts dienests, projektā sasniedzamo rezultātu ietvars**

**I. Saturiski sasniedzamā rezultāta ietvars** sistēmisku atbalsta risinājumu izstrādāšanas izglītības kvalitātes un satura elastības nodrošināšanai, tiek balstīts IKVD pieredzē, procesi ir izveidoti un darbojas atbilstoši IKVD nolikumā minētajām funkcijām un uzdevumiem, kā arī 8.5.2. SAM pieredzē, ņemot vērā to, ka saturiski sasniedzamā rezultāta ietvarā ir paredzēts izstrādāt procedūras un kārtības, kas jāievieš nozares politikas plānošanas līmenī:

1. MK noteikumu Nr.804 **18.1.apakšpunktā** noteiktajās darbībās **Izglītības kvalitātes valsts dienestam** (turpmāk – IKVD) saņemamās fiksētās summas maksājuma rezultāti:

1.1. **nodrošināta ekspertīze** profesionālās izglītības satura nodrošināšanas, ieviešanas, īstenošanas un novērtēšanas procesā iesaistīto organizāciju un indivīdu savstarpējo sadarbības mehānisma procesu aprakstu izstrādē, definējot uzdevumus, kas saistīti ar IKVD līdzdalību, lomu un atbildību, tai skaitā, izskatīti finansējuma saņēmēja nosūtītie dokumentu projekti procesu aprakstiem mehānismā un sniegti priekšlikumi to pilnveidei, sagatavojot ekspertu ziņojumus par katru procesu, nodrošināta saskaņota, ar visiem mehānisma izstrādē iesaistītajiem dalībniekiem, projekta versija pirms aprobācijas. Fiksētās summas maksājuma rezultāts ir viens ekspertu ziņojums, kas saskaņots atbilstoši IKVD iekšējiem normatīvajiem aktiem, un par kuru Valsts izglītības satura centra (turpmāk – VISC) izveidotā, šīs metodikas 13.punktā noteiktā, komisija ir pieņēmusi pozitīvu lēmumu, fiksējot to protokolā;

1.1.1. kā 1.1. apakšpunkta fiksētas summas maksājuma starpposma rezultāts tiek noteikts – **sagatavota un prezentēta informācija** par IKVD līdzdalību, lomu un atbildību mehānismā satura nodrošināšanas, ieviešanas, īstenošanas un novērtēšanas procesu izstrādes darba grupās un pasākumos informācijas apmaiņai, sadarbības veidošanai, izplatīšanai. Starpposma rezultāts ir prezentācija VISC organizētajās darba grupās un pasākumos, par kuru VISC izveidotā, šīs metodikas 13. punktā noteiktā komisija ir pieņēmusi pozitīvu lēmumu, fiksējot to protokolā;

1.2. **nodrošināta ekspertīze** digitālās platformas “Profesionālo kvalifikāciju sistēma” (turpmāk – e-PKS) funkcionalitātei, pēc datu un sistēmas pārbaudes un aprobācijas, savietojamības ar Valsts izglītības informācijas sistēmu (turpmāk – VIIS). Fiksētās summas maksājuma rezultāts ir viens ekspertu ziņojums, kas ietver nepieciešamos izmaiņu pieprasījumus VIIS sistēmas funkcionalitātes uzlabošanai, savietojamībai ar e-PKS tā ieviešanas un aprobācijas laikā, veicot profesionālo izglītības programmu licencēšanu un profesionālo izglītības iestāžu akreditāciju un, kas saskaņots atbilstoši IKVD iekšējiem normatīvajiem aktiem, un par kuru VISC izveidotā, šīs metodikas 13. punktā noteiktā, komisija ir pieņēmusi pozitīvu lēmumu, fiksējot to protokolā;

1.2.1. kā 1.2.apakšpunkta fiksētās summas maksājuma starpposma rezultāts tiek noteikts – **sagatavota informācija** par e-PKS un VIIS datu sasaisti un atspoguļojumu abās sistēmās un **tā prezentēta** satura nodrošināšanas, ieviešanas, īstenošanas un novērtēšanas procesu izstrādes darba grupās un pasākumos informācijas apmaiņai, sadarbības veidošanai, izplatīšanai. Starpposma rezultāts ir prezentācija VISC organizētajās darba grupās un pasākumos, par kuru VISC izveidotā, šīs metodikas 13. punktā noteiktā komisija ir pieņēmusi pozitīvu lēmumu, fiksējot to protokolā.

1.3. **nodrošināta ekspertīze** vienota mehānisma profesionālās izglītības satura nodrošināšanas, ieviešanas, īstenošanas un novērtēšanas procesos (procesu apraksti) projekta pilnveidē **pēc aprobācijas**, tai skaitā, izskatīti finansējuma saņēmēja nosūtītie dokumentu projekti procesu aprakstiem mehānismā un sniegti priekšlikumi to pilnveidei, sagatavojot ekspertu ziņojumus par katru procesu, saskaņot ar visiem mehānisma izstrādē iesaistītajiem dalībniekiem projekta gala versiju pēc aprobācijas. Fiksētās summas maksājuma rezultāts ir viens ekspertu ziņojums, kas saskaņots atbilstoši IKVD iekšējiem normatīvajiem aktiem, un par kuru VISC izveidotā, šīs metodikas 13. punktā noteiktā, komisija ir pieņēmusi pozitīvu lēmumu, fiksējot to protokolā;

2. MK noteikumu **18.2. apakšpunktā** noteiktajai darbībai IKVD saņemamās fiksētās summas maksājuma rezultāti:

2.1. izstrādāti profesionālās izglītības iestāžu metodiskā darba **vērtēšanas kritēriji** un to piemērošanas **apraksts**, saskaņojot to ar visām iesaistītajām pusēm, t.sk., ņemot vērā darba tirgū aktuālo prasmju ieviešanas procesa izvērtējumu izglītības saturā, nodrošinot ilgtspējas, digitālas, zaļās ekonomikas un sistēmiskus atbalsta risinājumus izglītības kvalitātei un satura elastībai, sniedzot priekšlikumus normatīvā regulējuma pilnveidei vai izmaiņām, ja attiecināms. Fiksētās summas maksājuma rezultāts ir izstrādāti vērtēšanas kritēriji un to piemērošanas apraksts, kas saskaņota atbilstoši IKVD iekšējiem normatīvajiem aktiem, un par kuru VISC izveidotā, šīs metodikas 13. punktā noteiktā, komisija ir pieņēmusi pozitīvu lēmumu, fiksējot to protokolā;

2.1.1. kā 2.1.apakšpunkta fiksētās summas maksājuma starpposma rezultāts tiek noteikts – **nodrošināts saturs** vismaz vienam informatīvajam un mērķkomunikācijas stiprināšanas pasākumam projekta sadarbības partneriem un projekta mērķa grupai par katru 2.1. apakšpunktā izstrādāto materiālu. Starpposma rezultāts ir sagatavots saturs vismaz vienam VISC organizētajam pasākumam, par kuru VISC izveidotā, šīs metodikas 13. punktā noteiktā komisija ir pieņēmusi pozitīvu lēmumu, fiksējot to protokolā;

2.2. **izstrādāti ieteikumi** profesionālās izglītības iestādēm par iepriekšējā izglītībā apgūtā profesionālās izglītības satura atzīšanu izglītības turpināšanai vēlākos posmos, saskaņojot to ar visām iesaistītajām pusēm, tai skaitā, sniedzot priekšlikumus normatīvā regulējuma pilnveidei vai izmaiņām, ja attiecināms. Fiksētās summas maksājuma rezultāts ir izstrādāti ieteikumi, kas saskaņoti atbilstoši IKVD iekšējiem normatīvajiem aktiem, un par kuriem VISC izveidotā, šīs metodikas 13. punktā noteiktā, komisija ir pieņēmusi pozitīvu lēmumu, fiksējot to protokolā;

2.3. **izstrādāti ieteikumi** iepriekšējā izglītībā neapgūtā izglītības satura apguvei profesionālajā izglītībā, saskaņojot to ar visām iesaistītajām pusēm, tai skaitā, sniedzot priekšlikumus normatīvā regulējuma pilnveidei vai izmaiņām, ja attiecināms. Fiksētās summas maksājuma rezultāts ir izstrādāti ieteikumi, kas saskaņoti atbilstoši IKVD iekšējiem normatīvajiem aktiem, un par kuriem VISC izveidotā, šīs metodikas 13.  punktā noteiktā komisija ir pieņēmusi pozitīvu lēmumu, fiksējot to protokolā;

2.4. **izstrādāts apraksts** jaunu modulāro profesionālās izglītības programmu licencēšanai un licencēto modulāro profesionālās izglītības programmu pilnveidei, saskaņojot to ar visām iesaistītajām pusēm, tai skaitā, sniedzot priekšlikumus normatīvā regulējuma pilnveidei vai izmaiņām, ja attiecināms. Fiksētās summas maksājuma rezultāts ir izstrādāts apraksts, kas saskaņots atbilstoši IKVD iekšējiem normatīvajiem aktiem, un par kuru VISC izveidotā, šīs metodikas 13. punktā noteiktā, komisija ir pieņēmusi pozitīvu lēmumu, fiksējot to protokolā;

2.5.**nodrošināts saturs** vismaz vienam informatīvajam un mērķkomunikācijas stiprināšanas pasākumam projekta sadarbības partneriem un projekta mērķa grupai par katru no šīs metodikas 2.2. 2.3. un 2.4. apakšpunktā izstrādātajiem materiāliem. Fiksētās summas maksājuma rezultāts ir sagatavots saturs vismaz vienam VISC organizētajam pasākumam, par kuru VISC izveidotā, šīs metodikas 13. punktā noteiktā komisija ir pieņēmusi pozitīvu lēmumu, fiksējot to protokolā.

3. MK noteikumu **18.5.apakšpunktā** noteiktajai darbībai IKVD saņemamās fiksētās summas maksājuma rezultāts:

3.1. **izstrādāts apraksts** par darba vidē balstītu mācību kvalitātes uzraudzības principiem, saskaņojot to ar visām iesaistītajām pusēm, ņemot vērā MK noteikumu Nr.804 32. punktā noteikto izstrādes termiņu (šobrīd indikatīvi 30.09.2024.), lai nodrošinātu apgūtās profesionālās kvalifikācijas prasmes atbilstību darba tirgus faktiskajai situācijai un vajadzībām un sekmētu nozaru līdzdalību profesionāli kvalificētu nākotnes darbinieku sagatavošanā un atvieglotu profesionālās izglītības iestāžu beidzējiem darba gaitu uzsākšanu. Uzraudzības principi jāizstrādā vienlaikus ar finansējuma saņēmēja pilnveidojamo profesionālās izglītības darba vidē balstītu mācību  sadarbības un īstenošanas modeli, tai skaitā, sniedzot priekšlikumus normatīvā regulējuma pilnveidei vai izmaiņām, ja attiecināms. Fiksētās summas maksājuma rezultāts ir izstrādāts apraksts, kas saskaņots atbilstoši IKVD iekšējiem normatīvajiem aktiem, un par kuru VISC izveidotā, šīs metodikas 13. punktā noteiktā, komisija ir pieņēmusi pozitīvu lēmumu, fiksējot to protokolā;

3.1.1. kā 3.1.apakšpunkta fiksētā summas maksājuma starpposma rezultāts tiek noteikts – **nodrošināts saturs** vismaz diviem informatīvajiem un mērķkomunikācijas stiprināšanas pasākumiem projekta sadarbības partneriem un projekta mērķa grupai par 3.1. apakšpunktā izstrādāto materiālu. Starpposma rezultāts ir sagatavots saturs vismaz diviem VISC organizētajiem pasākumiem, par kuru VISC izveidotā, šīs metodikas 13. punktā noteiktā komisija ir pieņēmusi pozitīvu lēmumu, fiksējot to protokolā;

3.2. **īstenots** darba vidē balstītu mācību kvalitātes uzraudzības principu **uzraudzības process** un **sagatavots aprobācijas rezultātu ziņojums**, veicot profesionālās izglītības iestāžu īstenoto profesionālās izglītības programmu vai tās daļu apguvi darba vidē balstītās mācībās pie darba devēja uzraudzības vizītes. Uzraudzības principu aprobācija prioritāri jāveic MK noteikumu Nr.804 anotācijā minētās 4.2.2.9.pasākuma trešās kārtas ietvaros plānotajos profesionālās izglītības iestāžu partnerības projektos inovāciju ieviešanai un labās prakses pārnesei, tostarp darba vidē balstītu mācību īstenošanai profesionālajā izglītībā viena kalendārā gada ietvaros, ja tas nav iespējams, tad jebkurās citās profesionālo izglītības iestāžu īstenotajās darba vidē balstītās mācībās. Fiksētās summas maksājuma rezultāts ir sagatavots aprobācijas rezultātu ziņojums, kas saskaņots atbilstoši IKVD iekšējiem normatīvajiem aktiem, un par kuru VISC izveidotā, šīs metodikas 13. punktā noteiktā, komisija ir pieņēmusi pozitīvu lēmumu, fiksējot to protokolā;

3.2.1. kā 3.2.apakšpunkta fiksētās summas maksājuma starpposma rezultāts tiek noteikts – **nodrošināts saturs** vismaz vienam informatīvajam un mērķkomunikācijas stiprināšanas pasākumam projekta sadarbības partneriem un projekta mērķa grupai par 3.1. apakšpunktā izstrādāto materiālu pēc iegūtās pieredzes aprobācijas laikā, tai skaitā, sniedzot priekšlikumus normatīvā regulējuma pilnveidei vai izmaiņām, ja attiecināms. Starpposma rezultāts ir sagatavots saturs vismaz vienam VISC organizētajam pasākumam, par kuru VISC izveidotā, šīs metodikas 13. punktā noteiktā komisija ir pieņēmusi pozitīvu lēmumu, fiksējot to protokolā.

II. Sadarbības partnera **IKVD iesaistāmā personāla pienākumu apraksts** atbilstoši šīs metodikas 12. punktā noteiktajai amatu klasifikācijai:

1. Projekta koordinators – nodrošina projekta vadīšanu IKVD veicamo uzdevumu kontekstā un nodrošina projektā definēto mērķu sasniegšanu. Uzdevumu izpildē sadarbojas gan ar IZM, gan VISC, gan nozaru institūcijām un izglītības iestādēm, to dibinātājiem. Projekta koordinators kontrolē projekta izpildi IKVD ietvaros atbilstoši noteiktajiem rezultātiem, izpildes termiņam, budžetam un kvalitātes prasībām. Projekta koordinators sagatavo pārskatus par projektu izpildes gaitu un sasniegtajiem rezultātiem, prezentē rezultātus, īsteno risku un kvalitātes vadību, īsteno projekta posmu, vidusposma un gala novērtējumus. Projekta koordinators pārrauga no IKVD puses iesaistīto darbinieku darbu, dod uzdevumus un kontrolē rezultātus;
2. Departamenta direktors/vietnieks – tā kā sadarbības partnera IKVD veicamie uzdevumi/plānotie fiksētās summas maksājuma rezultāti, tai skaitā sasniedzamie starpposma rezultāti ir tādi, kā rezultātā tiks izstrādātas procedūras un kārtības, kas jāievieš nozares politikas plānošanas līmenī, tai skaitā, veicot grozījumus sadarbības partnera iestādes kompetencē esošajā normatīvajā regulējumā, tad nepieciešama departamenta direktora/vietnieka amata līmeņa iesaiste, lai izstrādātā dokumentācija un īstenotie pasākumi atbilstu nozares politikai un stratēģijai;
3. Sabiedrisko attiecību speciālists – tā kā sadarbības partnera IKVD veicamie uzdevumi/plānotie fiksētās summas maksājuma rezultātos, tai skaitā sasniedzamos starpposma rezultātos ir paredzēts nodrošināt saturu vai sagatavot prezentācijas vismaz septiņiem informatīvajiem un mērķkomunikācijas stiprināšanas pasākumiem, izpildot FM komunikāciju vadlīniju prasības par sabiedrības informēšanu un atpazīstamības prasības, kā arī aktīvi informēt sabiedrību finansējuma saņēmēja un IKVD sociālo tīklu kontos par izstrādātajiem materiāliem, tad nepieciešama sabiedrisko attiecību speciālista iesaiste.

III. Sadarbības partnerim IKVD plānots attiecināt šīs metodikas 3. pielikuma 1.1. (tai skaitā starpposma 1.1.1.), 1.2. (tai skaitā starpposma 1.2.1.), 1.3., 2.1. (tai skaitā starpposma 2.1.1.), 2.2., 2.3, 2.4, 2.5., 3.1. (tai skaitā starpposma 3.1.1.) un 3.2. (tai skaitā starpposma 3.2.1.) apakšpunktos noteikto fiksētās summas maksājuma rezultāta, tai skaitā starpposma rezultāta nodevumu, ko apstiprinājusi komisija un veikt maksājuma izpildi par katru augstāk minēto rezultāta vai starpposma rezultāta nodevumu.

1. “Profesionālo kvalifikāciju sistēmas attīstība izglītības kvalitātes nodrošināšanai” (projekta Nr. 4.2.2.9/1/24/I/001); [↑](#footnote-ref-2)
2. Atbilstoši Ministru kabineta 2023. gada 19. decembra noteikumu Nr.804 “Eiropas Savienības Kohēzijas politikas programmas 2021. – 2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” pirmās projekta iesniegumu atlases kārtas īstenošanas noteikumi” 11. punktam; [↑](#footnote-ref-3)
3. <https://likumi.lv/ta/id/348521-eiropas-savienibas-kohezijas-politikas-programmas-2021-2027-gadam-4-2-2-specifiska-atbalsta-merka-uzlabot-izglitibas-un> [↑](#footnote-ref-4)
4. 4.2.2.9. pasākuma pirmā kārta projektā ir daudzas un atšķirīgas atbalstāmās darbības, kas sadalās apakšdarbībās, kuru īstenošanai tiks piemērotas gan faktiskās izmaksas (VISC personāla izmaksas, iepirkuma rezultātā noslēgti pakalpojuma līgumi u.c.), gan vienkāršotās izmaksas. Vienlaikus atbalstāmo darbību ieviešanu nodrošinās gan finansējuma saņēmējs atsevišķi, gan kopā ar sadarbības partneriem. Tādējādi vienas atbalstāmās darbības veikšanai var tikt izmantoti vairāki izmaksu attiecināšanas mehānismi; [↑](#footnote-ref-5)
5. fiksētās summas maksājuma rezultāti, tai skaitā arī starpposma rezultāti ir definēti šīs metodikas 3.pielikumā; [↑](#footnote-ref-6)
6. atbilstoši FM vadlīnijām Nr.1.1. tiek lietota budžeta projekta aprēķina metode; [↑](#footnote-ref-7)
7. [EUR-Lex - 02021R1060-20240301 - EN - EUR-Lex (europa.eu)](https://eur-lex.europa.eu/legal-content/EN/TXT/?uri=CELEX%3A02021R1060-20240301) [↑](#footnote-ref-8)
8. [Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros - ES fondi](https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros) [↑](#footnote-ref-9)
9. [Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā - ES fondi](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda) [↑](#footnote-ref-10)
10. [Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai - ES fondi](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-1-km-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai) [↑](#footnote-ref-11)
11. [Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai - ES fondi](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-iekszemes-komandejumu-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai) [↑](#footnote-ref-12)
12. <https://likumi.lv/ta/id/333463-noteikumi-par-valsts-instituciju-amatpersonu-un-darbinieku-darba-samaksu-un-tas-noteiksanas-kartibu-ka-ari-par-profesijam> [↑](#footnote-ref-13)
13. <https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums> [↑](#footnote-ref-14)
14. <https://likumi.lv/ta/id/332122-valsts-un-pasvaldibu-instituciju-amatu-katalogs-amatu-klasifikacijas-un-amatu-apraksta-izstradasanas-kartiba> [↑](#footnote-ref-15)
15. <https://likumi.lv/ta/id/45466-par-valsts-socialo-apdrosinasanu> [↑](#footnote-ref-16)
16. <https://likumi.lv/ta/id/348521-eiropas-savienibas-kohezijas-politikas-programmas-2021-2027-gadam-4-2-2-specifiska-atbalsta-merka-uzlabot-izglitibas-un> [↑](#footnote-ref-17)
17. Aprēķinā izmantotie dati pieejami KP VIS sistēmā Vienošanās Nr.8.5.2.0/16/I/001 ietvaros un Izglītības un zinātnes ministrijā. [↑](#footnote-ref-18)
18. [ES fondu 2021.-2027. gada un Atveseļošanas fonda komunikācijas un dizaina vadlīnijas - ES fondi](https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas) [↑](#footnote-ref-19)
19. <https://likumi.lv/ta/id/256415-izglitibas-kvalitates-valsts-dienesta-nolikums> [↑](#footnote-ref-20)
20. Pieejama šeit: <http://data.europa.eu/eli/reg/2018/1046/2022-12-14> [↑](#footnote-ref-21)
21. <https://www.mk.gov.lv/lv/dati-par-darba-samaksu-un-nodarbinatajiem-valsts-parvalde> [↑](#footnote-ref-22)
22. piemēram, finansējuma saņēmēja/gala saņēmēja un/vai gala labuma guvēja projekta vadības un projekta īstenošanas personāla administratīvās izmaksas, kas paredzētas iestādes ikdienas darbības nodrošināšanai – izmaksas, kuras nepieciešamas, lai organizācija varētu darboties un kuras nav tieši saistītas ar projekta īstenošanu, piemēram, telpu (t.sk. biroja telpu) īre un iekārtu izmantošanas izmaksas, kancelejas preces, komunālo un apsaimniekošanas pakalpojumu (t.sk. telpu uzkopšanas pakalpojumi), sakaru pakalpojumu (t.sk. sakaru līdzekļu iegādes) izmaksas, biroja tehnika, tās remonts, apkope, IT uzturēšanas, vadības un atbalsta struktūrvienību izmaksas (piemēram, atbalsta personāla – jurists, grāmatvedis, personāla speciālists, lietvedis u.c.), ārpus kārtas organizatoriskie, saturiskie un komunikācijas pasākumi, lai iegūtu papildu datus, informāciju vai konsultācijas, kā arī citi izdevumi, lai nodrošinātu projekta sadarbības partneriem noteikto rezultātu sasniegšanu (netiešo izmaksu piemēru uzskaitījums nav izsmeļošs un ir papildināms). [↑](#footnote-ref-23)
23. izmaksas mācību pasākumu, semināru, darba grupu un konferenču organizēšanai un īstenošanai, tai skaitā ekspertu, lektoru un moderatoru atlīdzības izmaksas, mācību maksa, telpu nomas maksa (ja projekta atbalstāmo darbību īstenošanai nepieciešams nomāt telpas ārpus finansējuma saņēmēja telpām vai projekta īstenošanas sadarbības partnera juridiskās un faktiskās uzturēšanās adreses) un datortehnikas nomas izmaksas šo noteikumu 18.1., 18.2., 18.3., 18.4., 18.5. un 18.6. apakšpunktā minēto atbalstāmo darbību īstenošanai. [↑](#footnote-ref-24)
24. Visos aprēķinos šeit un turpmāk metodikā noapaļošana tiek veikta līdz diviem cipariem aiz komata [↑](#footnote-ref-25)
25. Interešu konflikta neesības apliecinājums ietver Regulas Nr. 2018/1046 61.panta nosacījumus. [↑](#footnote-ref-26)
26. Sadarbības partneris, iesniedzot fiksētās summas maksājuma rezultāta vai starpposma rezultāta sasniegšanas aprakstu, norāda atbilstošo šīs metodikas 3. pielikuma apakšpunktu/-us, par kura izpildi tiek sniegts apraksts. [↑](#footnote-ref-27)
27. Kā piemērs izmantots šīs metodikas 3.pielikuma 1.1. un 1.1.1.apakšpunkts. [↑](#footnote-ref-28)